DEĊIŻJONI TAL-KUNSILL
tal-27 ta'Frar 2006
dwar il-konklużjoni ta' Ftehim bejn il-Komunità u l-Konfederazzjoni Svizzera fil-qasam awdjoviżiv, li jistabbilixxi t-termini u l-kondizzjonijiet għal parteċipazzjoni tal-Konfederazzjoni Svizzera fil- Programmi tal-Komunità MEDIA Plus u MEDIA Taħriġ, u Att finali
(2006/234/KE)
IL-KUNSILL TA' L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikoli 150(4) u 157(3), flimkien ma' l-ewwel sentenza ta' l-Artikolu 300(2), u l-ewwel sub-paragrafu ta' l-Artikolu 300(3) tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew (1)
Billi:
(1)
Il-Kummissjoni nnegozjat, f'isem il-Komunità Ewropea, ftehim biex tippermetti lill-Konfederazzjoni Svizzera tipparteċipa fil-Programmi tal-Komunità MEDIA Plus u MEDIA Taħriġ, u Att finali.
(2)
Il-Ftehim u l-Att Finali ġew iffirmati f'isem il-Komunità fis-26 ta' Ottubru 2004, suġġett għal konklużjoni f'data aktar tard.
(3)
Dan il-Ftehim u l-Att Finali għandhom jiġu approvati mill-Komunita',
IDDEĊIEDA KIF GEJ:
Artikolu 1
Il-Ftehim bejn il-Komunità Ewropea u l-Konfederazzjoni Svizzera fil-qasam awdjoviżiv, li jistabbilixxi t-termini u l-kondizz- jonijiet għall-parteċipazzjoni tal-Konfederazzjoni Svizzera fil-Programmi tal-Komunità MEDIA Plus u MEDIA Taħriġ, u l-Att Finali, huma hawnekk approvati f'isem il-Komunità.
It-testi tal-Ftehim u ta' l-Att Finali huma mehmuża ma' din id-Deċiżjoni.
Artikolu 2
Il-Kummissjoni għandha tirrapreżenta l-Komunità fil-Kumitat Konġunt stabbilit fl-Artikolu 8 tal-Ftehim.
Artikolu 3
Il-President tal-Kunsill għandu jagħti n-notifiki previsti fl-Artikolu 13 tal-Ftehim f'isem il-Komunità (2).
Artikolu 4
Din id-Deċiżjoni għandha tiġi pubblikata fil-Ġurnal Uffiċjali ta' l-Unjoni Ewropea.
Magħmula fi Brussel, 27 ta'Frar 2006